wannaphong/clean_thaiwikipedia huggingface dataset:
# อัสแซสซินส์ครีด โร้ก
อัสแซสซินส์ครีด โร้ก เป็นเกมอิงประวัติศาสตร์และแอ็คชั่นผจญภัย ที่พัฒนาโดย ยูบิซอฟท์ โซเฟีย และเผยแพร่โดย ยูบิซอฟท์ โดยกำหนดวางจำหน่ายวันที่ 11 พฤศจิกายน 2014 ที่อเมริกาเหนือ 
และวันที่ 13 พฤศจิกายน 2014 ที่ยุโรปและออสเตรเลีย ซึ่งมีเฉพาะ เพลย์สเตชัน 3 และ เอกซ์บอกซ์ 360 ภาคนี้เป็นชุดที่แปดของซีรีส์อัสแซสซินส์ครีด
เป็นเรื่องราวต่อจากอัสแซสซินส์ครีด 4: แบล็กแฟล็กและมีความเกี่ยวข้องกับ อัสแซสซินส์ครีด 3 และ อัสแซสซินส์ครีด ยูนิตี

เนื้อเรื่องจะอยู่ในช่วงกลางศตวรรษที่ 18 ระหว่างสงครามเจ็ดปี ผู้เล่นจะรับบทเป็น เชย์ แพทริก คอร์แมก (Shay Patrick Cormac) มือสังหารที่แปรพรรคไปอยู่ฝ่ายเทมพลาร์
ซึ่งระบบการบังคับเรือยังคล้ายอัสแซสซินส์ครีด 4: แบล็กแฟล็กและการเล่นแบบมุมมองบุคคลที่สามก็ยังมีอยู่เช่นเดิม

 ระบบการเล่น 
การบังคับเรือจากอัสแซสซินส์ครีด 4: แบล็กแฟล็กจะนำมาใช้ในเกมนี้อีกครั้ง พร้อมกับบังคับเรือลำใหม่ชื่อ มอร์ริแกน เรือมอร์ริแกนมีลักษณะลำเรือที่เพรียวและท้องเรือตื้นกว่าเมื่อเทียบกับเรือ แจ็คดอว์ 
ของเอ็ดเวิร์ด เคนเวย์ ทั้งนี้มอร์ริแกนมาพร้อมกับอาวุธใหม่ๆ อย่างเช่น การปล่อยคราบน้ำมันและจุดระเบิด และความสามารถอื่นๆขณะปะทะกับเรือศัตรู เนื่องจากสภาพแวดล้อมในเกมเป็นแถบอาร์กติก 
ภารกิจที่จะต้องดำน้ำจึงถูกถอดออกไปในมหาสมุทรแอตแลนติกเหนือ เพราะทำให้ผู้เล่นอาจเสียชีวิตจากน้ำที่เย็นจัด

สำหรับการต่อสู้ มีอาวุธใหม่อย่าง air rifle ซึ่งจะช่วยให้ผู้เล่นสามารถจัดการกับศัตรูจากระยะไกลอย่างเงียบๆ และ air rifle สามารถปรับแต่งให้ใช้กระสุนได้หลากหลาย เช่น ประทัด
ผู้เล่นสามารถใช้เครื่องยิงลูกระเบิดที่ยิงออกมาแล้วกระสุนกระจายกลางอากาศหรือบรรจุกระสุนอื่นๆ ศัตรูของภาคนี้จะเป็นฝ่ายมือสังหารซึ่งพวกเขาใช้ทักษะการต่อสู้ได้เหมือนกับผู้เล่น เหล่ามือสังหารอาจซ่อนตัวอยู่ตามพุ่มไม้
แฝงตัวอยู่กับผู้คนหรืออาจกระโดดลงมาจัดการผู้เล่นจากทางอากาศ

แหล่งข้อมูลอื่น
# โนเกียอาช่า 311
โนเกียอาช่า 311 เป็นสมาร์ตโฟนจอสัมผัส ผลิดโดยโนเกีย ระบบปฏิบัติการซีรีส์ 40 ออกวางจำหน่ายครั้งแรกที่กรุงเทพมหานคร พร้อมกับสมาร์ตโฟนจอสัมผัสอีกสองรุ่น ได้แก่ โนเกีย 305 และ โนเกีย 306 โดยที่โนเกียอาช่า 311 จะเป็นสมาร์ตโฟนหลักในการทำตลาด คุณสมบัติหลักของโนเกียอาช่า 311จะรองรับระบบ3 จีและวายฟาย

 ข้อมูลทั่วไป 
 ขนาดเซ็นเซอร์มาตรฐาน: 3.2 ล้านพิกเซล
 ขนาดหน้าจอ: 3นิ้ว
 สองซิม: ไม่รองรับ

 แอปพลิเคชัน 
 เบราว์เซอร์ : เบราว์เซอร์ Nokia Xpresshttp://www.nokia.com/th-th/phones/phone/asha311/specifications/
 การสนทนา : ข้อความ, แชต
# ลุ่ยกง
ลุ่ยกง หรือสำเนียงจีนกลางว่า เหล่ย์กง ("เจ้าสายฟ้า") หรือ เหล่ย์เฉิ่น ("อสุนีเทพ") เป็นเทพเจ้าบุรุษในความเชื่อของจีนและศาสนาเต๋า พระองค์คือหนึ่งในพระรามสูรในคติแบบจีนโดยทำหน้าที่กับพระเทพีเมขลาจีนและยังเป็นหนึ่งในห้าแม่ทัพสวรรค์ (五營神兵) ร่วมกับ เอ้อร์หลัง เสิน นาจา คังหง่วนโส่ย จิ่วหง่วนโส่ย โดยเป็นแม่ทัพประจำทิศตะวันออก มีธงสีเขียวเป็นสีประจำกองทัพคุมกำลังทัพสวรรค์ในการรักษาทิศทางของโลกมนุษย์และสวรรค์https://www.thairath.co.th/horoscope/belief/2695733 พระองค์คือ หลุยจินจู๊ ในพงศาวดารห้องสินhttps://www.sac.or.th/databases/thailitdir/character-detail.php?n_id=4614https://www.somboon.info/default.asp?content=contentdetail&id=9504
# โมฮาเหม็ด อัลซารูนี
โมฮาเหม็ด อับเดลคาริม โมฮาเม่ อัลซารูนี่ (เกิดเมื่อวันที่ 6 กุมภาพันธ์ 2515) เป็นกรรมการการแข่งขันฟุตบอลชาวเอมิเรตส์ ซึ่งได้สิทธิ์เป็นกรรมการระหว่างประเทศของสหพันธ์ฟุตบอลนานาชาติ (ฟีฟ่า)

อัลซารูนี่เป็นกรรมการตัดสินฟุตบอลของฟีฟาตั้งแต่ปี พ.ศ. 2545ฟีฟ่า. "United Arab Emirates: Referees" . สืบค้นเมื่อ 25 เมษายน 2556 เป็นกรรมการในการแข่งขันฟุตบอลต่างๆ รวมถึง เอเอฟซีแชมเปียนส์ลีก และ ฟุตบอลโลก 2014 รอบคัดเลือก โดยเริ่มจากการแข่งขันระหว่างบาห์เรน และ กาตาร์.ฟีฟ่า. "รายงานการแข่งขัน - บาห์เรน - การ์ตา 0:0" . 2 กันยายน 2554 สืบค้นเมื่อ 25 เมษายน 2556

 ประเด็นการตัดสินการแข่งขันระหว่างไทย - เกาหลีใต้ ในการแข่งขันเอเชียนเกมส์ พ.ศ. 2557 
โมฮาเหม็ดถูกวิพากษ์วิจารณ์อย่างหนักจากผู้รับชมการแข่งขันฟุตบอลระหว่างไทยกับเกาหลีใต้ในการแข่งขันเอเชียนเกมส์ ครั้งที่ 17 ณ กรุงอินชอน สาธารณรัฐเกาหลี เมื่อวันที่ 30 กันยายน 2557 ชาวไทยว่าเป็นไปอย่างไม่ยุติธรรม อาทิ การไม่ให้ลูกแฮนด์บอล การให้จุดโทษอย่างไม่ถูกต้อง เป็นต้น
 อ้างอิง
# ตี่บ้อเนี่ยเนี้ย
โฮ่วถู  หรือ โฮ่วถูเสิน  หรือ โฮ่วถูเนี่ยเนี้ย (Hòutǔ Niángniáng, ในภาษาจีน  หรือ) โดยทั่วไปมักออกนามว่า ตี่บ้อ (Dimǔ ,) หรือ ตี่บ้อเนี่ยเนี้ย (Dimǔ Niángniáng,) ทรงเป็นเทพนารีแห่งพื้นดินและแผ่นดินโลกในศาสนาจีนท้องถิ่นและศาสนาเต๋า พร้อมทั้งเทพปกรณัมจีนYang, 135 และเป็นผู้กำกับดูแลพระภูมิเจ้าที่ ("ตี่จู๋เอี๊ยะ, Lord of Local Land") ทั้งปวงในแผ่นดินโลก พระองค์คือหนึ่งในจตุรเทวราชอันเป็นเทพสูงสุดรองจากตรีเทพบดีสูงสุดของศาสนาเต๋า《道法會元卷之三》

ปฐมสักการบูชา
แม่พระธรณีจีนทรงได้รับสักการบูชาเป็นทางการแบบรัฐพิธีครั้งแรกโดยจักรพรรดิฮั่นเหวิน ณ ศาลเจ้าแม่พระธรณี (ในเขตเฟยอิ่ง, ปัจจุบันคือ เขตว่านหรง นครยฺวิ่นเฉิง, มณฑลชานซี) และแพร่หลายโดยทั่วไปในช่วงจักรพรรดิฮั่นอู่ใน 113 ปีก่อนคริสต์ศักราช

รูปภาพ
# ประเทศกาตาร์ในเอเชียนเกมส์ 2014
ประเทศกาตาร์ เข้าร่วมแข่งขันกีฬาเอเชียนเกมส์ ครั้งที่ 17 ค.ศ. 2014 (พ.ศ. 2557) ซึ่งจัดขึ้นที่เมืองอินช็อน ประเทศเกาหลีใต้ ระหว่างวันที่ 19 กันยายน ถึง 4 ตุลาคม พ.ศ. 2557

สรุปเหรียญรางวัล
ชนิดกีฬาทอง เงิน ทองแดงรวม25px กรีฑา  5  0  1  625px  ขี่ม้า  1  0  0  1 25px ยิงปืน 2  0  1  3 รวม 8  0  2  10
 อ้างอิง 

 http://www.incheon2014.kr/Sports/Medals/MenuMedallists/?discipline=ALL&Date=ALL&NOC=QAT&lang=en 

กาตาร์
# สหพันธรัฐฉาน
สหพันธรัฐฉาน หรือ  แคว้นสหรัฐไทยใหญ่ (ไทใหญ่: မိူင်းႁူမ်ႈတုမ်ႊၸိုင်ႈတႆး Muang Hom Tum Jueng Tai) เป็นชื่อของหน่วยทางการบริหารในจักรวรรดิอังกฤษ ครอบคลุมดินแดนของรัฐฉานและรัฐกะเรนนีในพม่าปัจจุบัน ในขณะที่อังกฤษเข้ามาปกครองพม่า การจัดตั้งสหพันธรัฐเป็นการเตรียมการเพื่อถ่ายโอนอำนาจของเจ้าฟ้ามาสู่รัฐบาลพม่า สถานะของเจ้าฟ้าภายในระบบนี้เทียบได้กับราชรัฐในอินเดียที่ได้ตั้งขึ้นเมื่อ พ.ศ. 2431Chao Tzang Yawnghwe, The Shan of Burma: Memoirs of a Shan Exile. p.77 

ในช่วงที่อังกฤษปกครอง เจ้าฟ้าที่ปกครองไทใหญ่มี 7 เมือง ปกครองด้วยราชวงศ์ท้องถิ่น และมีข้าหลวงอังกฤษดูแล 1 คน และได้รวมการบริหารรัฐกะเรนนีเข้ามาด้วยเมื่อ 10 ตุลาคม พ.ศ. 2465 และเรียกชื่อว่าสหพันธรัฐฉาน ภายใต้การดูแลของข้าหลวงใหญ่อังกฤษซึ่งยังดูแลกลุ่มรัฐว้าด้วยJean Michaud, Historical Dictionary of the Peoples of the Southeast Asian Massif, p. 213 ต่อมา ในวันที่ 27 พฤษภาคม พ.ศ. 2485 ระหว่างสงครามโลกครั้งที่สอง รัฐเชียงตุงถูกรุกรานโดยกองทัพจักรวรรดิญี่ปุ่น ตามข้อตกลงก่อนหน้านี้ระหว่างรัฐบาลจอมพล ป. พิบูลสงครามกับจักรวรรดิญี่ปุ่น ในเดือนธันวาคมของปีเดียวกันนั้น กองทัพพายัพของไทยได้เข้ายึดครองพื้นที่บางส่วนของรัฐกะเรนนีที่อยู่ระหว่างชายแดนไทยกับแม่น้ำสาละวิน ซึ่งกินพื้นที่ฝั่งตะวันออกของรัฐกันตรวดี  รวมทั้งพื้นที่ของรัฐเชียงตุงและเมืองพาน ไทยเรียกดินแดนที่ถูกผนวกนี้ว่าสหรัฐไทยเดิม ซึ่งตั้งขึ้นเมื่อ 1 สิงหาคม พ.ศ. 2486Shan and Karenni States of Burma  ไทยได้คืนดินแดนนี้ให้อังกฤษใน พ.ศ. 2488 

หลังจากพม่าได้รับเอกราชใน พ.ศ. 2491 สหพันธรัฐฉานได้เข้าร่วมในสหภาพพม่าในฐานะรัฐฉานและรัฐกะยา  โดยมีสิทธิจะแยกตัวออกจากสหภาพตามความตกลงเวียงปางหลวง หลังการรัฐประหารใน พ.ศ. 2505 สิทธิของรัฐฉานในการแยกตัวออกและสถานะต่าง ๆ ของเจ้าฟ้าถูกยกเลิกโดยรัฐบาลทหารของเนวีน
# โออิ
โออิ (?-?) ขุนพลคนสำคัญของ พระเจ้าดงเมียงซอง และเป็นหนึ่งในผู้ร่วมก่อตั้ง อาณาจักรโกคูรยอ มหาอาณาจักรหนึ่งใน สามก๊กแห่งเกาหลี

นายพลโออิเป็นขุนศึกที่ได้สร้างวีรกรรมร่วมกับ
ยอพโบและมารีอีกสองขุนศึกคนสำคัญในการ
ปราบปรามแว่นแคว้นต่างๆมากมาย
หมวดหมู่:ราชวงศ์โคกูรยอ
# สจวร์ต บิงแฮม
สจวร์ต บิงแฮม  เกิดวันที่ 21 พฤษภาคม ค.ศ. 1976 เป็นนักสนุกเกอร์อาชีพชาวอังกฤษ เขาคว้าแชมป์สมัครเล่นในรายการไอบีเอสเอฟเวิลด์สนุกเกอร์แชมเปียนชิป (IBSF World Snooker Championship) ในปี 1996 แต่เขาก็ใช้เวลาหลายฤดูกาลกว่าฝีมือการเล่นของเขาจะดีขึ้นจนกลายเป็นผู้เล่นติดอันดับท็อปในวัยสามสิบ เขาได้ติดอันดับท็อป 32 ในฤดูกาล 2006/2007 และขึ้นสู่อันดับท็อป 16 ในระหว่างฤดูกาล 2011/2012 ตอนอายุ 35 เขาได้คว้าแชมป์ครั้งแรกในอาชีพของเขาในรายการออสเตรเลียนโกลด์ฟฟิลส์โอเพน 2011 และรายการเซี่ยงไฮ้มาสเตอส์ 2014 และแชมป์รายการเวิลด์แชมเปียนชิป 2015 ครั้งแรกของเขา ซึ่งสื่ออังกฤษกล่าวว่า "นี่เป็นความสำเร็จที่น่าประหลาดใจจนกลายเป็นคิงออฟเดอะครูซิเบิล" นอกจากนี้ได้ลองแชมป์ในรายการอู๋ซีคลาสสิก 2012 และเวลส์โอเพน 2013 และรวมทั้งได้คว้าแชมป์รายการชิงเงินรางวัล พรีเมียร์ลีกสนุกเกอร์ 2012 และ แชมเปียนชิปลีก 2015 เขาได้รวบรวมเซนจูรีเบรกกว่า 538 ครั้ง ในอาชีพของเขารวมทั้งเก้า แม็กซิมัมเบรก
# เบนนี บลังโก
เบนจามิน เลวิน (เกิด 9 มีนาคม ค.ศ. 1988) รู้จักในวงการในชื่อ เบนนี บลังโก เป็นนักร้องแร็ป นักดนตรี นักแต่งเพลง และโปรดิวเซอร์เพลงชาวอเมริกัน เขาเขียนเพลงและผลิตเพลงให้แก่ศิลปินมากมาย เช่น เจสซี เจ (เพลง "ธันเดอร์"), เคที เพร์รี (เพลง "แคลิฟอร์เนียเกิลส์", "ทีนเอจดรีม"), มารูนไฟฟ์ (เพลง "มูฟส์ไลก์แจกเกอร์", "เพย์โฟน"), บริตนีย์ สเปียส์ (เพลง "เซอร์คัส"), ไทโอ ครูซ (เพลง "ไดนาไมต์"), เคชา (เพลง "ทิกท็อก"), จิม คลาส ฮีโรส์ (เพลง "สเตริโอฮาตส์", "แอสแบ็กโฮม"), วิซ คาลิฟา (เพลง "เวิร์กฮาร์ด, เพลย์ฮาร์ด", "โนสลีป") และเทรย์ ซองซ์ (เพลง "ฮาร์ตแอ็ตแท็ก")

ในช่วงเริ่มแรก บลังโกทำงานกับดร. ลู้ก และยังได้ร่วมงานกับเชลล์แบ็ก, ไรอัน เท็ดเดอร์, บรูโน มาร์ส, นิกกี มินาจ, แดน วิลสัน, ไมก์ พอสเนอร์, แมกซ์ มาร์ติน, ชอน พอล และพอล เอ็ปเวิร์ธ

นอกจากนี้ บลังโกยังได้รับรางวัลนักแต่งเพลงแห่งปี (Songwriter of the Year Award) จากงานบีเอ็มไอป็อปอวอดส์ (BMI Pop Awards) เมื่อต้นปี ค.ศ. 2012 ด้วย
# ฆวน อันโตนิโอ ซามารันช์
ฆวน อันโตนิโอ ซามารันช์ อี โตเรโย  หรือ ฌูอัน อันตอนี ซามารังก์ อี ตูรัลโย  เป็นประธานคณะกรรมการโอลิมปิกสากลคนที่ 7
# บุณยรักษ์ พูนชัย
พลเอก บุณยรักษ์ พูนชัย (ชื่อเล่น: แมว) เจ้ากรมแพทย์ทหารบก/ผู้บัญชาการโรงเรียนเสนารักษ์ กรมแพทย์ทหารบก ท่านที่ 39ประกาศสำนักนายกรัฐมนตรี เรื่อง ให้นายทหารรับราชการ ราชกิจจานุเบกษา เล่ม 131 ตอนพิเศษ 176 ง 8 กันยายน 2557 (1 ตุลาคม 2557 - 31 มีนาคม 2558) ยศปัจจุบัน คือ พลเอก บุณยรักษ์ พูนชัย ตำแหน่ง ผู้ทรงคุณวุฒิพิเศษกองทัพบก อดีตราชองครักษ์พิเศษhttp://www.ratchakitcha.soc.go.th/DATA/PDF/2562/E/092/T_0001.PDFประกาศสำนักนายกรัฐมนตรี เรื่อง ให้นายทหารรับราชการ ราชกิจจานุเบกษา เล่ม 132 ตอนพิเศษ 67 ง 26 มีนาคม 2558 หน้า 9 ลำดับที่ 132 , ผู้อำนวยการโรงพยาบาลค่ายกาญจนบุรี  (มิ.ย.2532) , ผู้อำนวยการกองยุทธการและการข่าว กรมแพทย์ทหารบก  (ต.ค.2544) , ผู้อำนวยการสถาบันพยาธิวิทยา ศูนย์อำนวยการแพทย์พระมงกุฎเกล้า  (ต.ค.2551) , ผู้อำนวยการสถาบันวิจัยวิทยาศาสตร์การแพทย์ทหาร (ต.ค.2552) 

 ประวัติ 
พลเอก บุณยรักษ์ พูนชัย เกิดเมื่อวันที่ 7 ตุลาคม พ.ศ. 2497 เป็นบุตรของนายผัน กับนางเจียม พูนชัย จบการศึกษาชั้นมัธยมศึกษาจากโรงเรียนเตรียมอุดมศึกษา (ม.ศ.5) พ.ศ. 2516 จบการศึกษาชั้นอุดมศึกษาจาก คณะแพทยศาสตร์ จุฬาลงกรณ์มหาวิทยาลัย แพทยศาสตร์บัณฑิต พ.ศ. 2522

 การศึกษาเมื่อเข้ารับราชการ 
ศัลยศาสตร์ออร์โธปิดิกส์ แพทยสภา พ.ศ. 2528, หลักสูตรชั้นนายพันเหล่าแพทย์ รุ่นที่ 23 โรงเรียนเสนารักษ์ กรมแพทย์ทหารบก พ.ศ. 2531, หลักสูตรประจำโรงเรียนเสนาธิการทหารบก ชุดที่ 68 โรงเรียนเสนาธิการทหารบก สถาบันการทัพบกชั้นสูง พ.ศ. 2533, Master of Medical Education MMED, University of Dundee Scotland

 การทำงาน 
 ปฏิบัติราชการสำนักงานแพทย์ประจำพระองค์
 นายทหารพิเศษ กรมนักเรียนนายร้อยรักษาพระองค์ โรงเรียนนายร้อยพระจุลจอมเกล้า
 ราชองครักษ์เวร
 ตุลาการศาลทหารกรุงเทพฯ

 เครื่องราชอิสริยาภรณ์ 
http://www.ratchakitcha.soc.go.th/DATA/PDF/2558/B/031/1.PDF 
ราชกิจานุเบกษา ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยิ่งมงกุฎไทยในโอกาศพระราชพิธีเฉลิมพระชนมพรรษา วันที่ 5 ธันวาคม 2556 
ราชกิจานุเบกษา ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์
# เมแกน เทรนเนอร์
เมแกน อลิซาเบธ เทรนเนอร์  เป็นนักร้อง และนักแต่งเพลงชาวอเมริกัน เริ่มต้นการแสดงดนตรีครั้งแรกให้กับวงท้องถิ่น และเป็นนักแต่งเพลงกับค่ายบิ๊กเยลโลด็อกมิวสิค ก่อนที่เธอจะมาจดสัญญากับค่ายเพลงอีพิกเรเคิดส์ พร้อมกับปล่อยซิงเกิล "All About That Bass" ที่สามารถขึ้นเป็นอันดับหนึ่งบนชาร์ตบิลบอร์ดฮอต 100 จนเธอกลายเป็นที่รู้จักกันอย่างแพร่หลาย

ประวัติ
ชีวิตในวัยเด็กและเริ่มต้นสู่อาชีพศิลปิน
thumb|200px|left|เมแกน อลิซาเบธ เทรนเนอร์ ในปี ค.ศ. 2014
เมแกน อลิซาเบธ เทรนเนอร์เกิดเมื่อวันที่ 22 ธันวาคม ค.ศ. 1993 ที่เกาะแนนทัคเก็ต ในรัฐแมสซาชูเซตส์ ประเทศสหรัฐอเมริกา เป็นบุตรสาวคนโต มีบิดาชื่อแกรี และมารดาชื่อเคลลี่ เทรนเนอร์ เธอมีน้องชาย 2 คนคือ ไรอัน และจัสติน เทรนเนอร์เริ่มต้นสร้างเพลงตั้งแต่อายุ 7 ขวบ และหัดแต่งเพลงแรกตอนอายุ 11 ขวบ โดยพ่อแม่ของเธอได้ซื้อคอมพิวเตอร์ให้ตอนอายุ 13 ปี และสร้างสตูดิโอในบ้านไว้ให้เธอได้อัดเพลง เทรนเนอร์เติบโตและได้รับการเลี้ยงดูเป็นอย่างดีในแนนทัคเก็ต จนกระทั่งครอบครัวของเธอย้ายมาที่เคปค้อด เธอจึงจำเป็นต้องเข้าเรียนที่เนาเซตไฮสกูล (Nauset Regional High School) ที่ไฮสกูลเธอได้เรียนรู้ทั้งการร้องเพลง การเล่นกีตาร์ และเล่นทรัมเป็ตในวงแจ๊ส นอกจากนี้เธอยังได้เรียนกับจอห์นนี สปามปินาโต สมาชิกวงเดอะสปามปินาโตบราเธอร์ เธอได้เริ่มแสดงดนตรีโดยเป็นนักกีตาร์ คียบอร์ด และร้องให้กับวงท้องถิ่นชื่อ "ไอแลนด์ ฟิวชัน" เป็นเวลา 4 ปี

เมื่อเทรนเนอร์มีอายุครบ 17 ปี เธอได้ถูกแนะนำโดยอัล แอนเดอร์สัน สมาชิกวงเอ็นอาร์บีคิว ให้คาร์ลา วอลเลซ เจ้าของร่วมและผู้จัดการทั่วไปของค่ายบิ๊กเยลโลด็อกมิวสิค รู้จัก จนเธอได้เข้ามาเซ็นสัญญาเป็นนักแต่งเพลงกับค่ายของวอลเลซหลังจากวันคล้ายวันเกิดครบรอบ 18 ปีของเทรนเนอร์ได้ไม่นาน ต่อมาในปี ค.ศ. 2011 ระหว่างที่เธอยังเรียนอยู่ที่ไฮสกูล เทรนเนอร์ได้เขียนเพลงและได้ปล่อยอัลบั้มแรกของเธอ "I'll Sing With You" ในวันที่ 31 มกราคม และอัลบั้ม "Only 17" ในวันที่ 14 กันยายน หลังจากนั้นเธอเดินทางไปกับทริปเขียนเพลงที่ลอสแอนเจลิส, นครนิวยอร์ก และแนชวิลล์ และตั้งถิ่นฐานอยู่ที่แนชวิลล์ตอนอายุ 19 ปี เทรนเนอร์มีผลงานเขียนเพลงให้กับ ซาบรีนา คาร์เพนเตอร์, แรสคอล แพลตส์, อาร์ไฟฟ์ และศิลปินอีกมากมาย

All About That Bass และ Title
ระหว่างทริปของเทรนเนอร์ เธอได้พบกับเควิน คาดิช ผู้เคยได้เข้ารับการเสนอชื่อเข้าชิงรางวัลแกรมมี ทั้งสองได้ร่วมกันเขียนเพลง "All About That Bass" ในปี ค.ศ. 2014 โดยทางค่ายบิ๊กเยลโลด็อกมิวสิคบอกกับเธอว่า "มันคือเพลงที่ดีและมีศิลปินน้อยคนนักที่จะร้องเพลงนี้ได้" จนเมื่อแอล.เอ. เรด ประธานกรรมการและซีอีโอของค่ายอีพิกเรเคิดส์ ได้ยินดีโมของเพลงนี้จากเธอ จึงได้พาไปเซ็นสัญญากับค่ายของเขา และได้ปล่อยซิงเกิลนี้ในฐานะศิลปินเดี่ยว ในวันที่ 30 มิถุนายน ค.ศ. 2014 "All About That Bass" เป็นเพลงแรกของเทรนเนอร์ที่สามารถขึ้นเป็นอันดับหนึ่งบนชาร์ตบิลบอร์ดฮอต 100 และชาร์ตอีกหลายประเทศ เช่น ออสเตรเลีย, แคนาดา, เดนมาร์ก และนิวซีแลนด์ เป็นต้น นอกจากนี้ยังสร้างประวัติศาสตร์บนชาร์ตของสหราชอาณาจักร โดยเป็นเพลงแรกที่ทำสตรีมส์อะโลนสู่ Official Singles Chart Top 40 ในยอดขาย 1.17 ล้านสตรีมส์ ต่อมาในวันที่ 9 กันยายน ค.ศ. 2014 เทรนเนอร์ได้ปล่อยอีพีแรกของเธอชื่อว่า "Title" ซึ่งสามารถทำยอดขาย 21,000 แผ่น ในวีคแรกบนชาร์ตบิลบอร์ด 200

ผลงานอัลบั้ม
สตูดิโออัลบั้ม
 Title (2015)
 Thank You (2016)
 Treat Myself (2020)
 Timeless (2024)

อีพี
 Title (2014)
 The Love Train (2019)
# เล็บครุฑไซ่ง่อน
เล็บครุฑไซ่ง่อน   เป็นพืชในวงศ์ Araliaceae ในไทยใช้เป็นไม้ประดับ ใบอ่อนชุบแป้งทอดรับประทาน ชาวจีนและชาวเวียดนามใช้เป็นสมุนไพร รากเล็บครุฑใช้บรรเทาอาการเครียด อ่อนเพลีย ไอ ในใบและรากมีสารซาโปนิน โอลีน และพานาไซนอลซึ่งเป็นสารต้านอนุมูลอิสระ
# โสมเวียดนาม
โสมเวียดนาม   เป็นพืชในวงศ์ Araliaceae และอยู่ในสกุลเดียวกับโสมเกาหลี  สารสำคัญในโสมเวียดนาม ได้แก่ ซาโปนินไตรเทอร์พีนอยด์และมีโอโคทิลโลลปริมาณสูง ซึ่งสารนี้ไม่พบในโสมชนิดอื่นๆ นอกจากนั้นยังมีพานาไซนอลและเฮปตาดีกาซึ่งเป็นสารมีฤทธิ์เป็นยาปฏิชีวนะและต้านอนุมูลอิสระ โสมเวียดนามมีความใกล้เคียงทางพันธุกรรมกับ Panax japonicus var. major  และ Panax pseudo-ginseng subsp. himalaicus
 การใช้ประโยชน์
ชาวซีดังในเวียดนามใช้เป็นยาสมุนไพรตั้งแต่สมัยโบราณ ใช้บำรุงร่างกายให้แข็งแรง  ในการทดสอบพบว่าโสมเวียดนามช่วยลดความกดดันทางสรีรวิทยา ช่วยให้หลับ มีฤทธิ์ต้าน Epstein-Barr virus early antigen (EBV-EA)K. Yamasaki (2000) Bioactive saponins In Vietnamese ginseng, Panax Vietnamensis. Pharmaceutical Biology, 38:16-24. Home.hiroshima-u.ac.jp (1999-12-02) . Retrieved on 2010-11-14.
 อ้างอิง 

 จารุพันธ์ ทองแถม. พืชมหัศจรรย์โลกวิกฤติ. กทม. เศรษฐศิลป์. 2555. หน้า 360 – 361
หมวดหมู่:วงศ์เล็บครุฑ
หมวดหมู่:สมุนไพร
หมวดหมู่:พืชที่มีฤทธิ์ต้านอนุมูลอิสระ
หมวดหมู่:พืชที่มีฤทธิ์ต้านไวรัส
# อาบน้ำร้อน
"อาบน้ำร้อน" เป็นซิงเกิลของวงดนตรี บิ๊กแอส ประพันธ์เนื้อร้องโดย ขจรเดช พรมรักษา (กบ บิ๊กแอส) แต่งทำนองโดย อภิชาติ พรมรักษา (หมู บิ๊กแอส) และเรียบเรียงโดย บิ๊กแอส และเป็นเพลงประกอบซีรีส์ เรื่อง ฮอร์โมนส์ วัยว้าวุ่น Season 2 โดยเนื้อหาเพลงนั้นพูดถึงคนที่ชอบมีคำพูดว่า อาบน้ำร้อนมาก่อน น้ำร้อนที่ว่าคือประสบการณ์ ถ้าไม่ลองเรียนรู้อะไรใหม่ๆด้วยตัวเราเอง เราก็คงไม่มีวันรู้จริง เพลงนี้ออกจำหน่ายในวันที่ 9 มิถุนายน พ.ศ. 2557 

มิวสิควิดีโอ
มิวสิกวีดิโอเพลง "อาบน้ำร้อน" ถ่ายทำที่ห้องประชุม อาคารทรงคลาสสิคของโรงเรียนมัธยมวัดเบญจมบพิตร เริ่มแรกให้กลายเป็นเวทีคอนเสิร์ตขนาดย่อม ๆ โดยมีเจ๋ง นักร้องนำวงบิ๊กแอส ร่วมด้วยอ๊อฟ, หมู, โอ๊ค และกบ เปิดเวทีคอนเสิร์ต และมีเหล่านักแสดงจากฮอร์โมนส์ วัยว้าวุ่น รุ่นแรก เช่น มาร์ช, ปันปัน, เก้า, แพทตี้, ตั้ว, ฝน, กันต์, ไมเคิล, ท็อป, เบลล์ ฯลฯ พร้อมนักแสดงจากฮอร์โมน เดอะ เน็กซ์เจน วิ่งเข้ามาดูเวทีคอนเสิร์ตนั้น พร้อมกับโยกย้ายตามท่วงทำนองเพลง'บิ๊กแอส' ชวนชาวฮอร์โมน มาโดดกับ 'อาบน้ำร้อน'

การตอบรับ
เพลง "อาบน้ำร้อน" ได้อันดับ 1 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 24 สิงหาคม พ.ศ. 2557 และอันดับที่ 22 ของชาร์ต 95.5 เอฟเอ็ม เวอร์จิ้นฮิตซ์ ชาร์ตท็อป 40 ประจำวันที่ 13 กรกฎาคม พ.ศ. 2557 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
ชาร์ต
ชาร์ต (พ.ศ. 2557)อันดับสูงสุดซี้ดเอฟเอ็ม ชาร์ตท็อป 20SEED CHART TOP 20 ประจำวันที่ 24 สิงหาคม 2557 195.5 เอฟเอ็ม เวอร์จิ้นฮิตซ์ ชาร์ตท็อป 4095.5 Virgin Hitz CHART TOP 40 - วันที่ 13 กรกฎาคม 2557 22จีเอ็มเอ็ม แกรมมี่ จีเมมเบอร์ มิวสิก ซองชาร์ตท็อป 100100 อันดับ เพลงไทยที่เพราะและฮิตที่สุด จาก GMM Grammy Gmember Chart Top 100 ประจำวันที่ 16 มิถุนายน 2557  15อีเอฟเอ็ม ชาร์ต 94 ท็อป แอรเพลย์ 28Channel V Countdown Siam Top 20 Single Chartเพลงไทย ที่เพราะที่สุด Channel V Countdown Siam Top 20 Single Chart ประจำวันที่ 7 - 13 กรกฎาคม 2557 18
# มองมองคะ
พันเอก มองมองคะ (, ; 7 มิถุนายน พ.ศ. 2463 – 30 เมษายน พ.ศ. 2538) เป็นนายกรัฐมนตรีของพม่าคนที่ 5 ดำรงตำแหน่งตังแต่วันที่ 29 มีนาคม พ.ศ. 2520 – 26 กรกฎาคม พ.ศ. 2531 ต่อจากพลจัตวา เซนวี่น

มองมองคะเป็นบุตรของคีนติ่นกับชิเพ เกิดที่ย่างกุ้ง ต่อมาได้เข้าเรียนในมหาวิทยาลัยย่างกุ้งในปี พ.ศ. 2480 เพื่อศึกษาด้านวิศวกรรม แต่ออกจากมหาวิทยาลัยในปีสุดท้ายของการศึกษา เพื่อที่จะเข้าร่วมกับกองทัพพม่าอิสระ (บีไอเอ) ในปี พ.ศ. 2484 และได้จบการฝึกอบรมทางทหารและกลายเป็นสมาชิกของกองกำลังติดอาวุธชาวพม่าในช่วงที่ญี่ปุ่นยึดครองพม่า (พ.ศ. 2485–2488) หลังจากเป็นอิสระในปี พ.ศ. 2491 มองมองคะได้รับยศพันเอกและทำหน้าที่เป็นประธานคณะกรรมมธิการป้องกันประเทศของ กองทัพพม่า 

มองมองคะได้เป็นสมาชิกคณะรัฐมนตรีของรัฐบาลทหารโดยพลเอก เนวี่น ในปี พ.ศ. 2515 เมื่อมองมองคะได้รับการแต่งตั้งรัฐมนตรีว่าการกระทรวงอุตสาหกรรม หลังจากที่ก่อตั้งสาธารณรัฐสังคมนิยมแห่งสหภาพพม่าเมื่อวันที่ 4 มกราคม พ.ศ. 2517 และการประกาศใช้รัฐธรรมนูญใหม่ มองมองคะยังคงดำรงตำแหน่งเป็นรัฐมนตรีว่าการกระทรวงอุตสาหกรรม และต่อมาก็ได้ดำรงตำแหน่งรัฐมนตรีว่าการกระทรวงเหมืองแร่ เมื่อวันที่ 29 มีนาคม พ.ศ. 2520 มองมองคะได้รับการแต่งตั้งให้เป็นนายกรัฐมนตรีคนที่ 5 ของพม่า แต่หลังจากที่เกิดความไม่สงบเพิ่มขึ้นในประเทศ เมื่อวันที่ 26 กรกฎาคม พ.ศ. 2531 พลจัตวา ทู่นทิน ก็ได้รับการแต่งตั้งให้เป็นนายกรัฐมนตรีแทน
# รองเท้านารีสีทอง
รองเท้านารีสีทอง    เป็นกล้วยไม้ดินชนิดหนึ่ง ดอกขนาดใหญ่ กลีบปากสีเหลืองเป็นมัน มีจุดสีแดงเข้มหรือสีม่วงภายใน ถิ่นกำเนิดอยู่ในแคนาดา และมลรัฐจอร์เจีย อริโซนา และนิวเม็กซิโกในสหรัฐอเมริกา มีสารที่ออกฤทธิ์ให้เซื่องซึม ตามัว หงอย อิดโรย
# สำนักพระราชวังหลวง (ญี่ปุ่น)
สำนักพระราชวังหลวง (,) เป็นหน่วยงานอิสระระดับเทียบเท่ากรม รับผิดชอบในกิจการของรัฐอันเกี่ยวข้องกับพระราชวงศ์ญี่ปุ่น และเป็นผู้เก็บรักษาตราราชลัญจกรและรัฐลัญจกร ทั้งนี้ ก่อนสงครามโลกครั้งที่สอง หน่วยงานนี้ใช้ชื่อว่า กระทรวงพระราชสำนัก (宮内省)

หน่วยงานนี้แตกต่างไปจากหน่วยงานอื่นของรัฐ ตรงที่กิจการของหน่วยงานนี้จะไม่รายงานโดยตรงต่อนายกรัฐมนตรีในระดับคณะรัฐมนตรี ซึ่งเป็นผลมาจากการตรากฎหมายให้หน่วยงานนี้เป็นหน่วยบริหารอิสระ

 ผู้บังคับบัญชา 
+ทำเนียบผู้บังคับบัญชาคนที่ชื่อ  ญี่ปุ่น ช่วงเวลาสังกัดในอดีด เลขาธิการกองพระราชวัง (宮内府長官)1มัตสึไดระ โยชิตามิ 松平慶民 3/5/1947–5/6/1948กระทรวงพระราชสำนัก2ทาจิมะ มิชิอิจิ 田島道治5/6/1948–31/5/1949พลเรือน เลขาธิการสำนักพระราชวัง (宮内庁長官)1มิชิอิจิ ทาจิมะ  田島道治  1/6/1949–16/12/1953พลเรือน2ทาเกชิ อูซามิ宇佐美毅16/12/1953–26/05/1978กระทรวงมหาดไทย3โทโมฮิโกะ โทมิตะ富田朝彦26/5/1978– 14/6/1988สำนักงานตำรวจแห่งชาติ4โชอิชิ ฟุจิโมริ藤森昭一14/6/1988–19/7/1996กระทรวงสวัสดิการ5ซาดาตาเมะ คามากุระ鎌倉節19/1/1996–2/4/2001สำนักงานตำรวจแห่งชาติ6โทชิโอะ ยูอาซะ湯浅利夫2/4/2001–1/4/2005กระทรวงมหาดไทย7ชิงโง ฮาเกตะ 羽毛田 信吾 1/4/2005–1/6/2012กระทรวงสาธารณสุข8โนริยูกิ คาซาโอกะ風岡典之1/6/2012 – 26/9/2016 กระทรวงโยธาธิการ9ชินอิชิโร ยามาโมะโตะ山本信一郎26/9/2016 – ปัจจุบันกระทรวงกิจการภายในและการสื่อสาร

 การแบ่งส่วนราชการ 
สำนักพระราชวังหลวงมีเลขาธิการพระราชวังเป็นผู้รับผิดชอบในการบริหารราชกิจราชการ และ มีรองจางวางใหญ่ เป็นผู้ช่วยงานราชการ

 สำนักเลขาธิการพระราชวัง 
 กองเลขานุการ
 กองบริหารงานทั่วไป
 กองกิจการในพระบรมวงศานุวงศ์
 ฝ่ายธุรการ
 ฝ่ายราชพัสดุ
 โรงพยาบาลพระราชวังหลวง
 คณะกรรมการกรมวัง
 กรมมหาดเล็กในมกุฎราชกุมาร
 คณะกรรมการพระราชพิธี
 กรมสารบรรณและอนุสาวรีย์บรรจุพระศพ
 กองสารบรรณ
 กองรวบรวมและจัดหาเอกสาร
 กองอนุสาวรีย์บรรจุพระศพและพระโกศ
 สำนักงานอนุสาวรีย์บรรจุพระศพและพระโกศส่วนภูมิภาค
 กรมชาวที่
 กองธุรการ
 กองบำรุงรักษาพระคลังข้างที่
 กองสวน
 กองวรภาชน์
 กองพระราชพาหนะและอัศวรักษ์
 สำนักงานชาวที่รโหฐาน
 สำนักงานชาวที่สวนฝั่งตะวันออกพระราชวังอิมพีเรียล
# เซนวี่น
พลจัตวา เซนวี่น (, ; เกิด 19 มีนาคม พ.ศ. 2462 – เสียชีวิต 29 มิถุนายน พ.ศ. 2536) เป็นนายทหารพม่าที่ดำรงตำแหน่งหลายตำแหน่งในรัฐบาลหลังจากที่พลเอก เนวี่น ก่อรัฐประหารเมื่อ พ.ศ. 2505Boudreau, Vincent (2004) Resisting Dictatorship: Repression and Protest in Southeast Asia Cambridge University Press, Cambridge, U.K., pp. 37–39, 50-51 , ISBN 0-521-83989-0 และได้ขึ้นดำรงตำแหน่งนายกรัฐมนตรีของพม่าคนที่ 4 ระหว่างวันที่ 4 มีนาคม พ.ศ. 2517 – 29 มีนาคม พ.ศ. 2520
# ทู่นทิน
พลจัตวา ทู่นทิน (, ; 2 ตุลาคม พ.ศ. 2463 – 1 พฤษภาคม พ.ศ. 2563) เป็นนายกรัฐมนตรีคนที่ 6 ของประเทศพม่า เขาได้ดำรงตำแหน่งเพียงไม่กี่เดือนในปี พ.ศ. 2531

ก่อนที่จะได้เป็นนายกรัฐมนตรี พลจัตวา ทู่นทิน ได้ดำรงตำแหน่งต่าง ๆ ในรัฐบาลทหารของพลเอก เนวี่น ต่อมาเมื่อวันที่ 26 กรกฎาคม พ.ศ. 2531 ทู่นทินได้รับการแต่งตั้งให้เป็นนายกรัฐมนตรีแทนมองมองคะ เนื่องจากนายกรัฐมนตรีคนก่อนไม่สามารถแก้ปัญหาความขัดแย้งภายในประเทศได้ และเขาก็ได้ทำหน้าที่ไปจนถึงวันที่ 18 กันยายน พ.ศ. 2531
# ดร.ลู้ก
ลูคัสซ์ เซบาสเตียน "ลู้ก" ก็อตต์วอลด์ (: เกิด 26 กันยายน ค.ศ. 1973) รู้จักกันในชื่อ ดร.ลู้ก เป็นนักแต่งเพลง โปรดิวเซอร์เพลง นักดนตรี และนักรีมิกซ์เพลงชาวอเมริกัน ดร.ลู้กเริ่มอาชีพดนตรีในรายการโทรทัศน์รอบดึกแนวตลก แซตเทอร์เดย์ไนต์ไลฟ์ โดยมีหน้าที่เป็นมือกีตาร์ให้กับวงดนตรีของรายการในปี ค.ศ. 1997 และผลิตเพลงฉบับรีมิกซ์ให้กับศิลปินเช่น บองโจวี และเกรฟดิกกาซ์ เขาเริ่มโดดเด่นด้านดนตรีในปี ค.ศ. 2004 หลังจากผลิตเพลง "ซินซ์ยูบีนกอน" ให้กับเคลลี คลาร์กสัน ร่วมกับโปรดิวเซอร์เพลงชาวสวีเดน แมกซ์ มาร์ติน

ดร.ลู้ก ร่วมเขียนเพลงและผลิตเพลงต่อไปจนมีเพลงที่ประสบความสำเร็จมากมายอย่างเช่น เพลง "ฮูนิว" (2006) ของพิงก์, เพลง "เกิร์ลเฟรนด์" (2007) ของแอวริล ลาวีน และเพลง "ไอคิสด์อะเกิร์ล" (2008) ของเคที เพร์รี ก่อนออกจากรายการแซตเทอร์เดย์ไนต์ไลฟ์ และกลับไปร่วมทำงานเพลงให้กับเคลลี คลาร์กสัน ในเพลง "มายไลฟ์วูดซักวิธเอาต์ยู" (2009)

ในขณะที่ทำเพลงให้กับเพร์รี, ลาวีน และพิงก์อยู่นั้น ดร.ลู้ก ยังทำงานร่วมกับศิลปินอีกมากมาย ได้แก่ ไทโอ ครูซ, บี.โอ.บี, เจสซี เจ, บริตนีย์ สเปียส์, โฟล ไรเดอ, ไมลีย์ ไซรัส, ที.ไอ., นิกกี มินาจ, จูซี เจ, ริอานนา และชากีรา ดร.ลู้ก ยังเป็นผู้แจ้งเกิดให้กับเคชา และซาบี และมีบทบาทสำคัญในอาชีพการงานของพวกเขาด้วย

งานของดร.ลู้ก คู่ควรกับรางวัลด้านอุตสาหกรรมดนตรีจำนวนมาก นิตยสารบิลบอร์ดเรียกเขาว่าเป็นหนึ่งในโปรดิวเซอร์อันดับต้น ๆ ของคริสต์ทศวรรษ 2000 สมาคมนักแต่งเพลง นักประพันธ์ และนักตีพิมพ์อเมริกัน (American Society of Composers, Authors and Publishers; ASCAP) ให้รางวัลเกียรติยศโปรดิวเซอร์และนักแต่งเพลงแห่งปี ตั้งแต่ปี ค.ศ. 2009 - 2011 ในงานประกาศรางวัลแกรมมีครั้งที่ 53 เขาได้เข้าชิงรางวัลโปรดิวเซอร์ที่ไม่ใช่แนวคลาสสิกแห่งปี (Producer of the Year, Non-Classical) และอัลบั้ม ทีนเอจดรีม ของเพร์รี ได้เข้าชิงสาขาอัลบั้มแห่งปี
# เติงกู อัมปวน ตูวา อินตัน ซาฮาระฮ์
สมเด็จพระราชินีเติงกู อินตัน ซาฮาระฮ์ ราจาเปอร์ไมซูรีอากง หรือ เติงกู อัมปวน เบอซาร์ เติงกู อินตัน ซาฮาระฮ์ บินตี อัลมัรฮูม เติงกู เซอรี เซอตียา ราจา เติงกู ฮีตัม โอมาร์ (วันที่ 13 เมษายน ค.ศ. 1928 – 24 มกราคม ค.ศ. 2015) ทรงเป็นเติงกู อัมปวน ตูวา (เจ้าจอมมารดาราชินี) แห่งรัฐตรังกานูFinestone, Jeffrey and Shaharil Talib (1994) Op Cit พระองค์เคยเป็นเติงกู อัมปวน เบอซาร์ (ราชินี) แห่งรัฐตรังกานูใน ค.ศ 1945 ถึง 1979 และเติงกู อัมปวน (พระพันปีหลวง) แห่งรัฐตรังกานูใน ค.ศ. 1979 ถึง 1998 แล้วยังเป็นราจาเปอร์ไมซูรีอากงองค์ที่ 4 แห่งประเทศมาเลเซียตั้งแต่ ค.ศ. 1965 ถึง 1970
# สมเด็จพระราชาธิบดีซัยยิด ปูตรา
สมเด็จพระราชาธิบดี ตวนกู ซัยยิด ปุตรา ทรงเป็นยังดี เปอร์ตวน อากง พระองค์ที่ 3 แห่งมาเลเซีย และทรงเป็นรายาแห่งรัฐปะลิส พระองค์พระราชสมภพที่เมืองอาเรา รัฐปะลิส พระราชสมภพเมื่อวันที่ 25 พฤศจิกายน พ.ศ. 2463 พระองค์ทรงเป็นยังดี เปอร์ตวน อากง เมื่อวันที่ 21 กันยายน พ.ศ. 2503 - 20 กันยายน พ.ศ. 2508
สวรรคตเมื่อวันที่ 16 เมษายน พ.ศ. 2543 สิริพระชนมายุได้ 

 เครื่องราชอิสริยาภรณ์ 
 เครื่องราชอิสริยาภรณ์มาเลเซีย

 เครื่องราชอิสริยาภรณ์ต่างประเทศ 
  :
 ราชกิจจานุเบกษา, แจ้งความสำนักนายกรัฐมนตรี เรื่อง ถวายเครื่องราชอิสริยาภรณ์แด่พระมหากษัตริย์และสมเด็จพระราชินีแห่งสหพันธ์มลายา , เล่ม ๗๙, ตอน ๗๑ง, ๗ สิงหาคม พ.ศ. ๒๕๐๕, หน้า ๑๗๒๔